JUDr. **Svetlana Gavorová** (\* 6. júl 1976) je slovenská advokátka, v rokoch 2007 – 2010 pôsobila ako generálna riaditeľka Slovenskej agentúry pre cestovný ruch a v rokoch 2012 – 2018 bola generálnou riaditeľkou Slovenskej inovačnej a energetickej agentúry.

Vzdelanie
---------

Svetlana Gavorová študovala v rokoch 1995 – 2000 na Právnickej fakulte Univerzity Komenského v Bratislave odbor všeobecné právo. V rámci štúdia absolvovala výmenný pobyt na Univerzite Karla Ruprechta v Heidlebergu v roku 2000.

Profesionálna kariéra
---------------------

Ešte počas štúdia sa Svetlana Gavorová zaoberala právom v oblasti ľudských práv, pričom v tejto oblasti pracovala ako právny konzultant v rokoch 1999 – 2001 v Stredisku pre obete trestných činov a Slovenskom národnom stredisku pre ľudské práva.

Po skončení štúdia si rozšírila svoju prax ako právny koncipient v privátnej sfére medzi rokmi 2000 – 2003. Po absolvovaní advokátskych skúšok sa špecializovala v oblastiach správne, obchodné a občianske právo v rokoch 2005 – 2007. Súbežne pri výkonne advokátskej praxi pôsobila Svetlana Gavorová ako právny poradca pre štátne a príspevkové organizácie. Svetlana Gavorová bola v roku 2006 zvolená za miestnu poslankyňu miestnej časti Ružinov za stranu Smer-SD.

V roku 2007 ju menoval minister hospodárstva Ľubomír Jahnátek za generálnu riaditeľku Slovenská agentúra pre cestovný ruch (SACR). Ako generálna riaditeľka propagovala využívanie turistického priemyslu predovšetkým občanmi Slovenska, „*rozbehli sme informačnú kampaň, ktorou chceme priblížiť zaujímavé turistické atraktivity a turistické regióny a motivovať občanov SR, aby prežili dovolenku na Slovensku*", uviedla v roku 2009 Svetlana Gavorová. Počas jej pôsobenia sa Slovensko v roku 2008 umiestnilo na 3. mieste v top dobrodružných destináciách sveta v kategórii rozvíjajúcich sa destinácií cestovného ruchu (cenu udeľovala The Adventure Travel Trade Association).

Vo svojej funkcii ďalej presadzovala užšiu spoluprácu medzi Slovenskou agentúrou pre cestovný ruch a Bratislavským samosprávnym krajom. „*Spoločný projekt SACR, Bratislavy a BSK považujeme za prelomový. Vôbec po prvýkrát sa nám podarilo zrealizovať takúto rozsiahlu kampaň na propagáciu cestovného ruchu Bratislavy a Bratislavského samosprávneho kraja s podporou Ministerstva hospodárstva SR, ktoré na tento cieľ vyčlenilo finančné prostriedky. Jednoznačne táto spolupráca už priniesla pozitívne výsledky*", uviedla na margo spolupráce Svetlana Gavorová.

Po roku 2010 pôsobila ako advokát a expert pred medzinárodné projekty.

V roku 2012 ju vymenoval minister hospodárstva Tomáš Malatinský do funkcie generálnej riaditeľky Slovenskej inovačnej a energetickej agentúry, kde pôsobila do roku 2018.

Referencie
----------

1. ↑  GAVOROVÁ, Svetlana. *SIEA* [online]. 26.07.2017, [cit. 2017-07-26]. Dostupné online. Archivované 2017-08-02 z originálu.
2. ↑  Svetlana Gavorová In:  *Osoby, ktoré získali titul na UK* [online]. Bratislava: Univerzita Komenského, [cit. 2018-07-05]. Dostupné online. Archivované 2018-07-14 z originálu.
3. ↑   *Prednášajúci : JUDr. Svetlana Gavorová* [online]. Bratislava: Health Management Academy, [cit. 2018-07-14]. Dostupné online. Archivované 2018-07-14 z originálu.
4. ↑   Zoznam poslancov miestnych zastupiteľstiev. *SME* (Bratislava: Petit Press), 2006-12-05. Dostupné online [cit. 2018-07-14]. ISSN 1335-4418.
5. ↑   Z. Šedivá: personálne výmeny v SACR turizmu neprospievajú. *EurActiv.sk*. Dostupné online [cit. 2017-08-02].
6. ↑  TASR. SACR: Infokampaň má ľudí motivovať na prežitie dovolenky na Slovensku. *SME* (Bratislava: Petit Press), 2009-06-20. Dostupné online [cit. 2018-07-14]. ISSN 1335-4418.
7. ↑   *Dobrodružné Slovensko* [online]. Hlohovec: Klub Harmony, [cit. 2018-07-14]. Dostupné online. Archivované 2018-07-14 z originálu.
8. ↑   SACR podporuje propagáciu cestovného ruchu Bratislavského samosprávneho kraja a Bratislavy. *medialne.etrend.sk* (Bratislava: TREND Holding), 2009-04-01. Dostupné online [cit. 2018-07-14]. ISSN 1337-0006. Archivované 2018-07-14 z originálu.
9. ↑  Novou generálnou riaditeľkou SIEA sa stala Svetlana Gavorová - teraz.sk
10. ↑  Za generálnu riaditeľku SIEA bola menovaná Alexandra Velická - teraz.sk